CELEX: 32010R0692
Language: et
Date: 2010-07-30 00:00:00
Title: Komisjoni määrus (EL) nr 692/2010, 30. juuli 2010 , teatavate kaupade klassifitseerimise kohta kombineeritud nomenklatuuris

3.8.2010   
            
            
               ET
            
            
               Euroopa Liidu Teataja
            
            
               L 201/23
            
         KOMISJONI MÄÄRUS (EL) nr 692/2010,
   30. juuli 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6, järgides Euroopa Liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete Euroopa Liitu importimisel.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib siduva tariifiinformatsiooni valdaja tugineda veel 60 päeva vältel vastavalt määruse (EMÜ) nr 2913/92 artikli 12 lõikele 6, järgides Euroopa Liidus kehtivaid meetmeid, mis on seotud tekstiiltoodete kahekordse kontrollimise süsteemide ning eelneva ja tagasiulatuva kontrolliga nimetatud toodete Euroopa Liitu importimisel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. juuli 2010
      
         
            Komisjoni nimel
         
         
            asepresident
         
         Neelie KROES
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Paks poolringikujuline toode, mõõtmetega ligikaudu 75 cm x 45 cm, tehtud kedratud kookoskiust kootud tekstiilriidest, mis moodustab suurema osa pinnast, kummist aluskiht. Tootel on kummist dekoratiivääris (uksematt).
                              Vt pilt 652 (1)
                              
                           
                        
               
                  5702 20 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6, grupi 40 märkusega 2a, grupi 57 märkusega 1 ning CN-koodide 5702 ja 5702 20 00 sõnastusega.
                  Kookoskiud on rubriigiga 5308 hõlmatud taimsed tekstiilkiud, mis kedratuna kuuluvad kombineeritud nomenklatuuri XI jaotise alla (tekstiil ja tekstiiltooted).
                  Toote pind on tehtud kookoskiu lõngast kootud riidest ning kummist, kusjuures kookoskiud määrab toote põhiomadused kombineeritud nomenklatuuri klassifitseerimise üldreegli 3b tähenduses, sest see võimaldab kingataldu nühkides ja hõõrudes puhastada, lisaks sellele moodustab kookoskiud toote pinnast suurima osa.
                  Kuna tekstiilmaterjal (kookoskiulõngast kootud riie) moodustab kasutamisel toote pealispinna, on käesolev toode tekstiilpõrandakate grupi 57 märkuse 1 tähenduses.
                  Suuruse, paksuse, jäikuse ja kõvaduse tõttu on tootel tekstiilpõrandakatte objektiivsed tunnused (uksematt).
                  Peale selle on rubriigi 5702 sõnastusega hõlmatud ka „telgedel kootud vaibad ja muud tekstiilpõrandakatted”, eristamata mattide sise- või väliskasutust ning täpsustamata suurust.
                  Grupi 40 märkuse 2a kohaselt ei või käesolevat toodet järelikult klassifitseerida gruppi 40, kuna kõnealuse grupiga ei ole hõlmatud XI jaotise tooted (tekstiil ja tekstiiltooted).
                  Samuti ei saa käesolevat toodet grupi 46 märkuse 1 kohaselt klassifitseerida gruppi 46, kuna see ei hõlma kedratud looduslikke tekstiilkiude.
                  Seepärast tuleb toode klassifitseerida tekstiilpõrandakattena gruppi 57.
               
            
                  
                              2.
                           
                           
                              Paks ristkülikukujuline kookoskiust karuspinnaga toode, mõõtmetega ligikaudu 60 cm x 40 cm. Kookoskiud on seotud polüvinüülkloriidist aluspinnaga, mis moodustab aluse. Matil on polüvinüülkloriidist dekoratiivääris (uksematt).
                              Vt pilt 653 (1)
                              
                           
                        
               
                  5705 00 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6, grupi 39 märkusega 2p, grupi 57 märkusega 1 ning CN-koodide 5705 ja 5705 00 90 sõnastusega.
                  Kookoskiud on rubriigiga 5305 hõlmatud taimsed tekstiilkiud ning kuuluvad seega kombineeritud nomenklatuuri XI jaotise alla (tekstiil ja tekstiiltooted).
                  Toote pind on kookoskiust ja polü(vinüülkloriidist), kusjuures kookoskiud määrab toote põhiomadused kombineeritud nomenklatuuri klassifitseerimise üldreegli 3b tähenduses, sest see võimaldab kingataldu nühkides ja hõõrudes puhastada.
                  Kuna tekstiilmaterjal (kookoskiud) moodustab kasutamisel toote pealispinna, on käesolev toode tekstiilpõrandakate grupi 57 märkuse 1 tähenduses.
                  Suuruse, paksuse, jäikuse ja kõvaduse tõttu on tootel tekstiilpõrandakatte objektiivsed tunnused (uksematt).
                  Lisaks on rubriigi 5705 sõnastusega hõlmatud ka vaibad ja muud tekstiilpõrandakatted, eristamata mattide sise- või väliskasutust ning täpsustamata suurust (vt ka HSi selgitavad märkused rubriik 5705, esimene lõik). Kõnealuse rubriigiga on hõlmatud karusvaibad, milles karustarbepind seotakse kas aluspinnaga või vahetult alust moodustava liimainega (vt ka HSi selgitavad märkused rubriik 5705, lõike 1 esimene lõik).
                  Grupi 39 märkuse 2p kohaselt ei või käesolevat toodet järelikult klassifitseerida gruppi 39, kuna kõnealuse grupiga ei ole hõlmatud XI jaotise tooted (tekstiil ja tekstiiltooted).
                  Seepärast tuleb toode klassifitseerida tekstiilpõrandakattena gruppi 57.
               
            
         
      
         
      
         (1)  Pilt on esitatud üksnes teabe eesmärgil.